|  |
| --- |
| **Izziņa par atzinumos sniegtajiem iebildumiem likumprojektam „Grozījumi likumā „Par apdrošināšanu bezdarba gadījumam””** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |
| --- | --- |
| Datums | 2019.gada 23.maijs (Nr.TA-111/34-2-04/72); 2019.gada 4.oktobris (Nr.TA-111/3402-04/142) |
|  |  |
| Saskaņošanas dalībnieki | Finanšu ministrija, Tieslietu ministrija, Pārresoru koordinācijas centrs, Latvijas Tirdzniecības un rūpniecības kamera, Latvijas Pašvaldību savienība, Latvijas Darba devēju konfederācija un Latvijas Brīvo arodbiedrību savienība. |
|  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas, Tieslietu ministrijas. |
|  |  |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Finanšu ministrija** | | | | |
| 1. | Skat. likumprojekta 2.punktu un likumprojekta anotācijas I sadaļas 2.punktu. | Likumprojekts paredz papildināt likuma “Par apdrošināšanu bezdarba gadījumam” 10.pantu ar ceturto daļu, paredzot gadījumus, kad bezdarbnieka pabalsta izmaksu neaptur, t.sk. paredzēts, ka bezdarbnieka pabalsta izmaksu neaptur personai, kura ir nodarbināta lauksaimniecības sezonas darbos un maksā laukstrādnieku ienākuma nodokli.  Vēršam uzmanību, ka saskaņā ar likuma “Par iedzīvotāju ienākuma nodokli” 1.panta pirmās daļas 7.punktu iedzīvotāju ienākuma nodoklis ir nodoklis, ar ko apliek fiziskās personas gūtos ienākumus, un tas sastāv no sezonas laukstrādnieku ienākuma nodokļa.  Ņemot vērā minēto, lūdzam precizēt likumprojekta 2.pantu un likumprojekta anotācijas I sadaļas “Tiesību akta projekta izstrādes nepieciešamība” 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”, nosakot, ka bezdarbnieka pabalsta izmaksu neaptur personai, kura likuma “Par iedzīvotāju ienākuma nodokli” izpratnē ir nodarbināta lauksaimniecības sezonas darbos un maksā sezonas laukstrādnieku ienākuma nodokli. | **Ņemts vērā.** | Skat. likumprojekta 2.punktu un likumprojekta anotācijas I sadaļas 2.punktu. |
| 2. |  | Atbilstoši anotācijas IV sadaļas “Tiesību akta projekta ietekme uz spēkā esošo tiesību normu sistēmu” (turpmāk – IV sadaļa) 1.punktā “Saistīties tiesību aktu projekti” (turpmāk – 1.punkts) norādītajam likumprojekts saistīts ar likumprojektu “Grozījumi likumā “Par maternitātes un slimības apdrošināšanu””, savukārt atbilstoši likumprojektam “Grozījumi likumā “Par maternitātes un slimības apdrošināšanu”” pievienotā Ministru kabineta sēdes protokollēmuma projekta 2.punktam paredzēts, ka jautājums par papildu valsts budžeta līdzekļu piešķiršanu Labklājības ministrijai un Veselības ministrijai (Nacionālajam veselības dienestam) 2019., 2020. un 2021. gadam skatāms Ministru kabinetā kopā ar visu ministriju un citu centrālo valsts budžeta iestāžu priekšlikumiem prioritārajiem pasākumiem likumprojekta „Par valsts budžetu 2019. gadam” un likumprojekta „Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā atbilstoši valsts budžeta finansiālajām iespējām un likumprojekts iesniedzams Saeimā valsts budžeta 2019.gadam likumprojektu paketē, ja tiek atbalstīts prioritārais pasākums. Līdz ar to uzskatām, ka precizējams protokollēmuma projekta 1.punkts, nosakot, ka arī šis likumprojekts iesniedzams Saeimā valsts budžeta 2019.gadam likumprojektu paketē, ja tiek atbalstīts prioritārais pasākums, kura īstenošanai ir nepieciešams papildu finansējums, vai arī likumprojektu “Grozījumi likumā “Par maternitātes un slimības apdrošināšanu”” nepieciešams precizēt, tajā iekļaujot tikai pasākumus, kuru īstenošanai papildu finansējums nav nepieciešams, un abi likumprojekti iesniedzami Saeimā vispārējā kārtībā. | **Ņemts vērā.**  Likumprojekts skatāms ar likumprojektu „Grozījumi likumā „Par maternitātes un slimības apdrošināšanu””. |  |
| 3. | Skat. likumprojekta anotāciju. | Ņemot vērā, ka atbilstoši likumprojekta 2.pantam paredzēti gadījumi, kad bezdarbnieka pabalsta izmaksu neaptur, lūdzam precizēt anotācijas III sadaļu “Tiesību akta projekta ietekme uz valsts budžetu un pašvaldību budžetiem”, sniedzot finansiālo novērtējumu un aprēķinus par ietekmi uz valsts budžetu saistībā ar minēto pasākumu īstenošanu. | **Ņemts vērā.** | Skat. likumprojekta anotācijas II sadaļas 5.punktu. |
| 4. | Skat. likumprojekta anotācijas IV sadaļas 1.punktu. | Ņemot vērā, ka atbilstoši likumprojektā norādītājam likums stāsies spēkā 2020.gada 1.janvārī, lūdzam precizēt anotācijas IV sadaļas 1.punktā sniegto informāciju, ka līdz 2020.gada 31.decembrim jāizstrādā Ministru kabineta noteikumi par vidējās apdrošināšanas iemaksu algas aprēķināšanas nosacījumiem un kārtību, skaitļa “2020” vietā lietojot skaitli “2019”. | **Ņemts vērā.** | Skat. likumprojekta anotāciju. |
| **Tieslietu ministrija** | | | | |
| 5. | Skat. likumprojekta anotācijas I sadaļas 2.punktu. | Lūdzam papildināt anotāciju ar pamatojumu par izvēlētajām sociāli apdrošināto personu grupām, kurām saskaņā ar likumprojektā 2. pantā paredzēto likuma “Par apdrošināšanu bezdarba gadījumam” 10. panta ceturto daļu tiks saglabāta bezdarbnieka pabalsta izmaksa ienākumu gūšanas laikā. | **Ņemts vērā.** | Skat. likumprojekta anotāciju. |
| 6. |  | Tā kā saskaņā ar Bezdarbnieku un darba meklētāju atbalsta likuma 10. panta pirmās daļas 2. punktu bezdarbnieka statusu piešķir personai, kas nav uzskatāma par darba ņēmēju vai pašnodarbināto saskaņā ar likumu “Par valsts sociālo apdrošināšanu” (saskaņā ar šā likuma 1. panta 2. punkta m) apakšpunktu kapitālsabiedrības valdes loceklis šajā apakšpunktā minētajā gadījumā ir uzskatāms par darba ņēmēju), lūdzam anotācijā skaidrot, vai tiks sagatavoti grozījumi Bezdarbnieku un darba meklētāju atbalsta likuma 10. panta pirmās daļas 2. punktā. | **Ņemts vērā.**  Šobrīd LM neplāno veikt grozījumus Bezdarbnieku un darba meklētāju atbalsta likumā, ņemot vērā, ka likuma “Par valsts sociālo apdrošināšanu” 1. panta 2. punkta m) apakšpunkts attiecas tikai uz tiem kapitālsabiedrības valdes locekļiem, kuru kapitālsabiedrībās nav sociāli apdrošinātu darba ņēmēju vai visiem darba ņēmējiem obligāto iemaksu objekts ir mazāks par Ministru kabineta noteikto minimālo mēneša darba algu un kapitālsabiedrības apgrozījums mēnesī ir lielāks par minimālo algu x 5. Līdz ar to nav nepieciešams precizēt anotāciju. |  |
| 7. | Skat. likumprojekta anotācijas IV sadaļas 1.punktu. | Projekta anotācijas IV sadaļā norādīts, ka līdz 2021.gada 31.decembrim jāizstrādā Ministru kabineta noteikumi par vidējās apdrošināšanas iemaksu algas aprēķināšanas nosacījumiem un kārtību. Līdz attiecīgo noteikumu spēkā stāšanās dienai, bet ne ilgāk kā līdz 2021.gada 31.decembrim, piemērojami Ministru kabineta 2008.gada 21.oktobra Ministru kabineta noteikumi Nr.866 „Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība” (turpmāk – MK noteikumi Nr. 866), ciktāl tie nav pretrunā ar šo likumu.  Vēršam uzmanību, ka ne projekts, ne likuma „Par apdrošināšanu bezdarba gadījumam” redakcija, kas stāsies spēkā no 2020. gada 1. janvāra, neparedz MK noteikumu Nr. 866 piemērošanu līdz 2021. gada 31. decembrim. Lūdzam attiecīgi papildināt projektu. | **Ņemts vērā.**  Saskaņots elektroniski. | Skat. likumprojekta anotācijas IV sadaļas 1.punktu. |

|  |  |
| --- | --- |
| Atbildīgā amatpersona | Irēna Salmane |
|  | (vārds un uzvārds) |

22.10.2019 16:42

969

I.Salmane

Labklājības ministrijas

Sociālās apdrošināšanas departamenta vecākā eksperte

Tālr.67021556, Irena.Salmane@lm.gov.lv